**PETEK, 29. 5. 2020**

Ta dva meseca in pol, ki smo jih preživeli na daljavo, sta minila kot bi mignil. Najprej smo se vsi učili, saj smo se prvič soočili s takim načinom poučevanja in učenja. Vendar nam je uspelo. Iz tedna v teden ste napredovali, mi pošiljali dogovorjene naloge, v mesecu maju bili tudi ocenjeni.

Prej smo vas podili stran od računalnikov in telefonov, zdaj ste jih bili prisiljeni uporabljati. Vsak izmed vas je postal zelo vešč uporabe različnih programov. Glede na to, da živimo v taki dobi, vam bo verjetno kdaj v prihodnosti koristilo tudi to znanje.

Na tem mestu bi se rada tudi zahvalila vašim staršem, ki so vam stali ob strani, vam pomagali, vam razlagali snov, vam pomagali pri tiskanju mojih navodil s spleta, vas vzpodbujali in tako na nek način postali vaši učitelji. Hvala vam starši za vso pomoč, podporo in dobro voljo, ki ste jo pokazali pri pouku na daljavo.

Današnja navodila bodo drugačna.

Danes vam ne bom dala nobene nove naloge. Prosim, če mi oddate vse tisto, česar mi še niste. Tako bomo v ponedeljek lahko mirno štartali, brez starih grehov. Tisti, ki pa ste že vse naredili in oddali, pa mirno uživajte v prostem dnevu.

Spodaj bom naštela, kaj mi nekateri še morate oddati:

* DRU – časovni trak – mojih 10 let (1 učenka),
* GUM – posnetek petja pesmi Prišla bo pomlad in ritmična spremljava (4 učenci),
* ŠPO – posnetek vaje na gredi (4 učenci),
* GOS – izpolnjen dnevnik gospodinjskih opravil (5 učencev)
* MAT – tangram prinesite v ponedeljek k pouku.

Komaj čakam, da se v ponedeljek spet vidimo 😊

Uživajte v vikendu.